EFTA-TILSYNSMYNDIGHEDENS BESLUTNING nr. 156/20/COL

af 16. december 2020

om vedtagelse af Retningslinjer for visse statsstøtteforanstaltninger som led i systemet for handel med kvoter for drivhusgasemissioner efter 2021 [2021/604]

EFTA-TILSYNSMYNDIGHEDEN (»Tilsynsmyndigheden«) HAR —

under henvisning til:

aftalen om Det Europæiske Økonomiske Samarbejdsområde (»EØS-aftalen«), særlig artikel 61-63 og protokol 26,

aftalen mellem EFTA-staterne om oprettelse af en tilsynsmyndighed og en domstol (»tilsyns- og domstolsaftalen«), særlig artikel 24 og artikel 5, stk. 2, litra b), og

ud fra følgende betragtninger:

I henhold til artikel 24 i tilsyns- og domstolsaftalen skal Tilsynsmyndigheden sætte EØS-aftalens bestemmelser om statsstøtte i kraft.

I henhold til artikel 5, stk. 2, litra b), i tilsyns- og domstolsaftalen skal Tilsynsmyndigheden udsende meddelelser eller retningslinjer om spørgsmål, der er omfattet af EØS-aftalen, hvis det udtrykkeligt er hjemlet i denne aftale eller i tilsyns- og domstolsaftalen, eller hvis Tilsynsmyndigheden finder det nødvendigt.

Tilsynsmyndighedens retningslinjer om statsstøtteforanstaltninger som led i ordningen for handel med drivhusgasemissioner efter 2012 fin der anvendelse indtil den 31. december 2020 (1).

Den 21. september 2020 vedtog Europa-Kommissionen (»Kommissionen«) retningslinjer om visse statsstøtteforanstaltninger som led i systemet for handel med kvoter for drivhusgasemissioner efter 2021 (»retningslinjerne«) (2). I retningslinjerne fastsættes de betingelser, der skal være opfyldt for at specifikke støtteforanstaltninger, som er fastlagt i artikel 10a, stk. 6, og artikel 10b i Europa-Parlamentets og Rådets direktiv 2003/87/EF (3), kan erklæres forenelige.

Disse retningslinjer er også er relevante for Det Europæiske Økonomiske Samarbejdsområde (»EØS«).

I overensstemmelse med målet om ensartethed, som er fastsat i EØS-aftalens artikel 1, skal der sikres en ensartet anvendelse af EØS' statsstøtteregler i hele EØS.

Tilsynsmyndighedens nuværende retningslinjer bør erstattes med nye retningslinjer for visse statsstøtteforanstaltninger som led i systemet for handel med kvoter for drivhusgasemissioner efter 2021, som svarer til Kommissionens retningslinjer (4).

Tilsynsmyndigheden skal i henhold til punkt II med overskriften »GENERELT« i bilag XV til EØS-aftalen efter høring af Kommissionen vedtage retsakter, der svarer til dem, som Kommissionen vedtager.

efter høring af Europa-Kommissionen,

efter at have hørt EFTA-staterne herom —

VEDTAGET DENNE BESLUTNING:

Artikel 1 Tilsynsmyndigheden indfører nye »Retningslinjer for visse statsstøtteforanstaltninger som led i systemet for handel med kvoter for drivhusgasemissioner efter 2021«. De nye retningslinjer er indeholdt i bilaget til denne beslutning og udgør en integrerende del heraf.

Artikel 2 Kun den engelske udgave af denne beslutning er autentisk.

Udfærdiget i Bruxelles, den 16. december 2020. På EFTA-Tilsynsmyndighedens vegne Bente ANGELL-HANSEN Formand Det ansvarlige medlem af kollegiet Frank J. BÜCHEL Medlem af kollegiet Högni KRISTJÁNSSON Medlem af kollegiet Carsten ZATSCHLER Medunderskriver som direktør for juridiske og eksekutive anliggender

(1) EUT L 296 af 7.11.2013, s. 25.

(2) EUT C 317 af 25.9.2020, s. 5.

(3) Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT L 275 af 25.10.2003, s. 32). Direktivet er indarbejdet i EØS-aftalen i punkt 21al, i bilag XX til Det Blandede EØS-Udvalgs afgørelse nr. 146/2007 (EUT L 100 af 10.4.2008, s. 92, og EØS-tillæg nr. 19 af 10.4.2008, s. 90).

(4) Dokument nr. 1166905.